b'\n_START_ARTICLE_\nForsvarets hundeskole\n_START_SECTION_\nHistorie\n_START_PARAGRAPH_\nDen norske milit\xc3\xa6re tjenestehundens historie g\xc3\xa5r tilbake til 1944, da Forsvarets sanitet startet trening av sanitetshunder i Sverige. I 1951 tok Forsvaret opp sp\xc3\xb8rsm\xc3\xa5let om \xc3\xa5 bruke hund i vakthold, og trening kom i gang i AR-1`s leir i Ski kommune. I 1953 ble hundeskolen, etter vedtak i Stortinget, etablert p\xc3\xa5 Rau\xc3\xb8y fort utenfor Fredrikstad, for s\xc3\xa5 \xc3\xa5 bli flyttet til Seiersten fort i Dr\xc3\xb8bak i 1959. Der l\xc3\xa5 den inntil 1. juli 2003, da skolen ble relokalisert til Hauerseter leir ved Sessvollmoen garnison i forbindelse med den store omorganiseringen av forsvaret i Norge.\n_START_SECTION_\nKennel og fasisiliteter\n_START_PARAGRAPH_\nForsvarets hundeskole har en topp moderne kennel som sto ferdig til innflyttingen i juni 2003 og har plass for inntil 80 hunder. Fasilitetene inkluderer dessuten et topp moderne isolat, veterin\xc3\xa6rtjeneste, administrasjon og treningsforhold._NEWLINE_Veterin\xc3\xa6rklinikken er meget godt utrustet med kontor, ventev\xc3\xa6relse, unders\xc3\xb8kelsesrom, operasjonssal, r\xc3\xb8ntgenrom, laboratorium og egne oppstallingsplasser for pasientene.\n_START_SECTION_\nPersonelltrening\n_START_PARAGRAPH_\nFHSK utdanner hundef\xc3\xb8rere av f\xc3\xb8lgende kategorier: Vernepliktige hundef\xc3\xb8rere til H\xc3\xa6ren, Sj\xc3\xb8forsvaret og Luftforsvaret, FN-personell, NATO-personell, befal, sivile vaktmenn i Forsvaret, hundef\xc3\xb8rere og instrukt\xc3\xb8rer til Heimevernet.'